Predkladacia správa

Jedným z nevyhnutných predpokladov plynulej realizácie programov a projektov financovaných z Finančného mechanizmu Európskeho hospodárskeho priestoru a Nórskeho finančného mechanizmu je existencia systému finančného riadenia na národnej úrovni s jasne zadefinovanými postupmi a zodpovednosťami jednotlivých orgánov.
Systém financovania a finančného riadenia finančného mechanizmu Európskeho hospodárskeho priestoru a Nórskeho finančného mechanizmu na programové obdobie 2014 – 2021, verzia 1.0 bol schválený uznesením vlády č. 143/2017 zo dňa 29. 3. 2017 ako jeden z nevyhnutných predpokladov plynulej realizácie programov a projektov financovaných predmetných finančných mechanizmov. 
Materiál vychádza z vykonávacích predpisov vydaných prispievateľskými štátmi pre Finančný mechanizmus Európskeho hospodárskeho priestoru a Nórsky finančný mechanizmus na programové obdobie 2014 – 2021 a špecifikuje ich niektoré ustanovenia, aby boli prispôsobené podmienkam platným v Slovenskej republike. 
Zmeny v materiáli Systém financovania a finančného riadenia finančného mechanizmu Európskeho hospodárskeho priestoru a Nórskeho finančného mechanizmu na programové obdobie 2014 – 2021, verzii 2.0 vyplynuli z nasledovného:
-	úpravy a spresnení postupov v nadväznosti na aktualizáciu právnych predpisov SR a zohľadnenia podnetov vyplývajúcich z implementačnej praxe a z Usmernenia Úradu pre finančný mechanizmus k finančnému riadeniu na programové obdobie 2014 - 2020;
-	doplnenia a úpravy definícií, povinností a postupov subjektov v rámci implementácie Fondu technickej asistencie a Fondu pre bilaterálne vzťahy; 
- 	formálnej a štylistickej úpravy textu týkajúceho sa systému účtov;
-	potreby formálnej úpravy textu a opravy chýb v písaní v celom dokumente;
-	úpravy príloh.
Materiál sa nevzťahuje na ostatné procesy riadenia, ktoré sú metodicky upravené Úradom vlády SR v Systéme riadenia Finančného mechanizmu EHP a Nórskeho finančného mechanizmu pre programové obdobie 2014 – 2021.
Materiál nemá vplyv na rozpočet verejnej správy, podnikateľské prostredie, sociálne vplyvy, životné prostredie, informatizáciu spoločnosti a ani sociálne vplyvy. 
Materiál nadobúda účinnosť dňa 1. októbra 2018. 
Jednotlivé subjekty zapojené do finančného riadenia Finančného mechanizmu Európskeho hospodárskeho priestoru a Nórskeho finančného mechanizmu sú povinné zapracovať zmeny vykonané v tomto materiáli do všetkých relevantných materiálov v ich zodpovednosti v primeranej lehote.